Foto: «Liverpul» «Liverpul» braziliyalik darvozabon Alisson transferini rasman e’lon qildi. Mersisaydliklar klubi ushbu 25 yoshli futbolchini «Roma»dan sotib olib, u bilan uzoq muddatli shartnoma imzolagan. «Roma» dastlab 62,5 million yevro oladi. Keyinroq «Liverpul» jam 10 million yevroga qadar bonuslar to‘lashi mumkin. Shu tariqa braziliyalik darvozabon futbol tarixidagi eng qimmatbaho darvozabon bo‘ldi. Bungacha bunday rekord Janluiji Buffonga tegishli edi. «Yuventus» 2001 yilda uni «Parma»dan 52 million yevro evaziga xarid qilgandi.